*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*232. számú előterjesztés*

Bátaszék Város Önkormányzata Képviselő-testületének 2018. szeptember 26-án,

16,00 órakor megtartandó ülésére

*tájékoztató az önkormányzat 2018. évi költségvetésének első félévi helyzetéről*

|  |
| --- |
| **Előterjesztő:** Dr. Bozsolik Róbert polgármester  **Készítette:** Mórocz Zoltán irodavezető  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2018. 09. 25.  KOIS Bizottság: 2018. 09. 24.  Szociális Bizottság: 2018. 09. 25. |

**Tisztelt Képviselő-testület!**

*Az államháztartásról szóló 2011. évi CXCV. törvény 87. § változott az előző évekhez képest és csak éves beszámoló készítési feladatot ró az önkormányzatokra.* ***A szabály változásának ellenére tájékoztatjuk a képviselő-testületet az önkormányzat gazdálkodásának első félévi helyzetéről. A tájékoztatás tartalmazza a helyi önkormányzat költségvetési rendeletében megjelenő előirányzatok és a költségvetési egyenleg alakulását.***

A 2018. év első félévi adatai alapján az önkormányzat és intézményeinél

Költségvetési bevétel 488 673 e Ft

Költségvetési kiadás 586 153 e Ft

Finanszírozási bevétel 1 141 085 e Ft

Finanszírozási kiadás 15 227 e Ft

**összes bevétel: 1 629 758 e Ft**

**összes kiadás**: **601 380 e Ft**

A féléves költségvetési kiadások 97 480 e Ft-tal haladták meg a bevételek összegét. A jelentős eltérést első sorban a beruházási kiadások teljesülése okozza. A beruházások forrását alapvetően az elmúlt évben átutalt támogatási előlegek maradványa biztosítja, és nem a folyó évi bevételek. A működési költségvetési bevételek 468 603 e Ft összegben teljesültek, amihez 430 146 e Ft működési kiadás társul, tehát 38 457 e Ft költségvetési többlet keletkezett.

# Bevételek

A költségvetési és finanszírozási bevételek éves előirányzata 2 844 061 e Ft. A féléves mért teljesítés 1 629 758 e Ft, amely 57,3 %-os teljesülést jelent. Időarányosan 207 728 e Ft a pozitív eltérés. A komoly eltérés oka az év elején elmúlt évről származó 1 141 085 maradvány.

Éves szinten a költségvetési bevételi előirányzat 1 702 976 e Ft, míg a teljesítés 488 673 e Ft volt. Ez 28,7 %-os teljesülést jelent. Jelentős összegben torzítja az összemérést a működési bevételek között tervezett technikai jellegű a beruházásokhoz kapcsolható ÁFA összege, amely 325 280 e Ft. A felhalmozási célú bevételek időarányosan azért elmaradnak és ez okoz egy jelentős hiányt a felhalmozási mérlegben

# Saját bevételek

Az Önkormányzat saját bevételei időarányosan 43,3 %-ot értek el. Ez mintegy 20 804 e Ft-os időarányos bevétel elmaradást jelent.

**Terv Telj. %**

**625 405 e Ft** **148 833 e Ft 23,8 %**

* Az intézményi működési bevételek területén 15 936 e Ft bevételt realizáltunk, amely

A már említett áfa vissza térüléseket figyelmen kívül hagyva időarányosnak mondható.

A közhatalmi bevételeknél:

* Gépjárműadó bevételeknél a tervezett 16 500 e Ft–ból 8 839 e Ft bevétel teljesült (53,6 %-os a teljesülés) az időarányos bevétel többlet 589 e Ft.
* Helyi adóknál tekintetében a kommunális adónál 15 046 e Ft a bevétel, amely időarányosnak mondható. Az iparűzési adó előirányzat 220 000 e Ft, míg a hozzá kapcsolódó teljesülés 108 542 e Ft (49,3 %).
* Az egyéb közhatalmi bevételeknél 470 e Ft a realizált bevétel, ami időarányosnak mondható.

# Önkormányzat működési támogatása

A betervezett 442 086 e Ft állami támogatásból 231 229 e Ft-ot utaltak az önkormányzatnak (52,3%). Az állami támogatás teljesülése, tehát a tervezettnek megfelelően alakult.

# Átvett pénzeszközök

* A működési jellegű támogatásértékű bevételeknél összességében a betervezett 109 919 e Ft-os összegből 88 111 e Ft teljesült (80 %). A TETT-től 60 075 e Ft támogatást tudtunk lehívni. A közfoglalkoztatásra 2 169 e Ft támogatás érkezett.
* A támogatásértékű felhalmozási bevételeknél összességében a tervezett 488 762 e Ft-ból 20 000 e Ft bevételt realizáltunk. A szennyvíz pályázati pénzek realizálása a második félévre tevődik.
* A működési célú átvett pénzeknél 430 e Ft a teljesülés.
* Felhalmozási pénzeszközátvételnél államháztartáson kívülről- a tervezett 4 650 e Ft-ból 20 e Ft teljesült. A betervezett kölcsön visszatérülés (Bát-Kom 2004. Kft. gépkocsi vásárlásához biztosított összeg) az év utolsó felében esedékes.

# Finanszírozási bevételek

Hitel felvételére az első félévben nem került sor.

Az elmúlt évről származó maradvány értéke igen jelentős összeg 1 141 085 e Ft.

# Kiadások

**Terv Telj. Telj. %**

**2 844 061 e Ft** **601 380 e Ft** **21,1 %**

Összességében a féléves önkormányzati kiadások az időarányos rész alatt teljesültek. Kedvező, hogy a bevételek 57,3%-ban míg a kiadások 21,1 %-ban teljesültek.

A működési kiadások 33 ,1%-ban, míg a felhalmozási kiadások 10,2 %-ban teljesültek az első félév során.

* A személyi juttatások éves előirányzata 161 591 e Ft, amelyből 73 713 e Ft (45,6 %) teljesült, tehát az időarányos részt nem haladta meg. Az időarányos kiadás elmaradás 7 083 e Ft. Ez elsősorban abból adódik, hogy a közfoglalkoztatásban, illetve a nem rendszeres kifizetéseknél nem lehet időarányos teljesülésekről beszélni.
* A TB és a munkaadói járulék kiadásai az időarányos előirányzatnak megfelelnek. A teljesülés 13 942 e Ft (47,1 %).
* Dologi kiadásokra 82 917 e Ft-ot költött az önkormányzat (14,1 %). A jelentős eltérés alapvetően a beruházásokhoz kapcsolódó fizetendő ÁFA összege miatt alakult ki (355 000 e Ft). Ezen torzító elemet kiszűrve is 36 % körüli teljesüléseket mértünk féléves szinten a dologi kiadásoknál, ami több mint biztató.
* Az ellátottak juttatásai keret felhasználása elmaradt az időarányos lehetőségtől (28,7 %). A 28 131 e Ft-os éves keretből, illetve 14 065 e Ft-os féléves lehetőségből 8 067 e Ft kiadást regisztráltunk.
* Működési célú pénzeszközátadásoknál 80 680 e Ft a teljesülés (60,2 %).
* Az államháztartáson belülre adott támogatások 170 747 e Ft összegben teljesültek (50 %). Ezen a soron finanszírozzuk a társulásban ellátott feladatainkat.
* A felújításoknál a teljesülés 24 933 e Ft (22,2%), a részletezés a 4. számú mellékletben található.
* A beruházási kiadások 9,4 %-os teljesülést mutatnak 128 721 e Ft- részletes lista az 3. számú mellékletben.
* A felhalmozási célú pénzeszközátadásoknál 2 353 e Ft teljesülés történt. A BSE TAO támogatás önerő biztosításához kapcsolódik 632 e Ft, civil szervezetek tárgyi eszköz beszerzéseire adott 800 e Ft támogatás is ezen a soron jelenik meg.
* Az 50909 e Ft tartalékkeretből 10 006 e Ft általános tartalék, illetve 40 903 e Ft céltartalék még nem került felhasználásra.
* Finanszírozási kiadásoknál 15 227 e Ft-os államháztartáson belüli megelőlegezés visszafizetése történt meg.

A fentiek figyelembevételével megállapítható, hogy az önkormányzat gazdálkodása a lehetőségeihez igazodott. Az adott gazdasági, finanszírozási körülmények között képes volt megőrizni a fizetőképességét. Likviditási problémák a félév során nem adódtak. A működési kiadások területén szigorúan, visszafogottan gazdálkodtunk. Bevételi oldalon a legtöbb területen időarányosan alakultak a számadatok. Idegen forrás bevonására nem volt szükség.

Felelősségteljes, takarékos gazdálkodással, a támogatások megérkezésével és felhasználásával, a következő félév gazdálkodása a fizetőképesség megőrzésével lebonyolítható. A tartalékok megőrzésére és a saját erős beruházások átgondolására kellene törekedni a jövő évi költségvetés jó megalapozása érdekében.

Fentiek figyelembevételével javaslom a tisztelt képviselő-testületnek a költségvetés végrehajtásáról szóló első féléves beszámoló tudomásulvételét és elfogadását.

**H a t á r o z a t i j a v a s l a t :**

**az önkormányzat 2018. évi költségvetésének első féléves gazdálkodásáról szóló beszámoló elfogadására**

Bátaszék Város Önkormányzatának Képviselő-testülete Bátaszék város önkormányzata 2018. évi költségvetésének első féléves végrehajtásáról szóló beszámolót elfogadja.

A képviselő-testület felkéri az intézmények vezetőit, hogy az intézmények működtetéséhez szükséges pótelőirányzat igényeiket, illetve az egyes költséghelyek közötti átcsoportosítási kérelmüket *2018. október 31-ig* jelezzék.

*Határidő:* folyamatos, illetve 2018. október 31.

*Felelős:* Kondriczné dr. Varga Erzsébet jegyző

(a határozat megküldéséért) és

intézményvezetők

(a határozat végrehajtásáért)

*Határozatról értesül:* intézményvezetők

Bátaszéki KÖH pénzügyi iroda

irattár